Almuggar n urdlim

Almuggar n uldrim nɣ Almuggar n ḥbb lmluk (s Tɛṛabt: مهرجان حب الملوك nɣ مهرجان الكرز), iga yan zɣ ilmuggarn imdnann izaykutn ɣ tmazirt n Lmɣrib, ar itturray umzruy nns ar isggʷasn imzwura n tasut tis 20, ar ittyawskar kraygat asggʷas ɣ tmdint n Ṣfṛu zɣ usggʷas n 1920(S Tnglizt) The Sefrou Cherry Festival 2022. Safaa (founder of moroccanzest) ɣ moroccanzest. ittuẓṛa ɣ 30 Maṛṣ 2023.(S Tnglizt) The cherry festival of Sefrou: A UNESCO Heritage. Sara El Bekri ɣ Morocco World News. 11 Innayr 2013. Ittuẓṛa ɣ 30 Maṛṣ 2023.. Ar d srs ttackan tugtt n imallayn zɣ ugns n Lmɣrib ula bṛṛa nns. Ar gis ittyawskar yan umḥizwar i trbatin fad tettyawstay tad rad tagllidt n wafulki n urdlim.

Ar tettili tfugla n ulmuggar n urdlim ɣ wayyur n yunyu kraygat asggʷas, kudnna zzrn imkrazn tayafut n urdlim, ar tettkka tfugla ad kṛaḍ wussan, zɣ wass wis 13 ar wis 16 ɣ wayyur n yunyu(S Tnglizt) UNESCO Listed Sefrou Cherry Festival to Take Place From 13 to 16 June. Margot Eliason ɣ morocco world news. 29 Mayyu 2019. Ittuẓṛa ɣ 30 Maṛṣ 2023.. Ar gis sfuglun imzdaɣn n Ṣfṛu d inbgiwn nnsn s tyafut n urdlim, ar gis ittili ufulkluṛ amɣribi zun d trubba n uḥidus d umawal (ttbuṛiḍa).

Tzmmim Tmaddast n tmttiwin imunn i usgmi d tmassant d tdlsa (yunisku) almuggar n urdlim ɣ tlgamt n yunisku i taysi tadlsant tarkmamt n tffugna ɣ usggʷas n 2012.(S Tnglizt) Cherry festival in Sefrou. ICH UNESCO. Ittuẓṛa ɣ 30 Maṛṣ 2023.

 Amzruy 
Tga twngimt n usfuglu s ugmmu n urdlim tin Byir sugan, anbbaḍ n tmdint n Ṣfṛu ɣ uzmz n usdurri afṛanṣiṣ, yiwi tt id zɣ tfugla nna tskar tmazirt n Ulfi nna illan ɣ tama n tmdint n Tuluz ɣ Fṛanṣa, tettywssann awd nttat s ugmmu n urdlim. Issnɣl d akkʷ imussutn nna ttyawskarnin ɣ Ulfi, ar ttywskarn ula ɣ Ṣfṛu, ɣ nit iga ustay n tgllidt n urdlim/ḥbb lmluk.

Ikka tt nn usfuglu s ugmmu n urdlim/ḥbb lmluk alliɣ bḥṛa inta ɣ usggʷas n 1920 d isggʷasn lli t ḍfṛnin ar ittgga ɣar yan uḥarraf, ar ittkka tiswak n tmdint n Ṣfṛu, tizwur as yat tzayuyt ittuskirn ɣ uɣanim sslsn as timlsit n twtmt.(S Tɛṛabt) تاريخ مهرجان حب الملوك. .الموقع الرسمي لمهرجان حب الملوك Ittuẓṛa ɣ 30 Maṛṣ 2023.

Innfl yism n ulmuggar ɣ usggʷas n 1934, ig ilmma yism nns amaddud "almuggar n urdlim/ḥbb lmluk", tnnfl gis ula tzayuyt n uɣanim, ilint trbatin tiṛumiyin d tudayin ɣ udɣar nns, ar nn ttggant taɣnnant manta gisnt rad ig tagllidt n urdlim, tg tfṛanṣawit Suzan Biṛnaṛ tarbat tamzwarut nna yiwin isni n tgllidt n urdlim ɣ usggʷas n 1934. Tattuy ilmma tɣnnant alliɣ bdant trbatin timslmin ar drrunt ula nttnti ɣ tɣnnant.

Ɣ tsutlt nns tis 98, innuṛẓm uluggar tiggura nns i tfafkayin n umaḍal d tmɣribiyin lli zdɣnin ɣ bṛṛa fad drunt ula nttnti ɣ umḥizwar n tgllidt n wafulki n udlim.(S Tɛṛabt) مهرجان "حب الملوك" ينفتح على جميلات العالم. Hespress. 21 Yunyu 2018. Ittuẓṛa ɣ 30 Maṛṣ 2023.

 Imussutn n ulmuggar 
Ar ttuskirn mnnaw imussutn ɣ ulmuggar n urdlim ɣ tɣzi n imalass; llan imussutn n tdlsa, taẓuṛi, tunnunt, tadamsa, d ufjjej, zun d amawal d isfsar n tẓuṛi, ilin gis ula idɣarn ẓlinin s tmsmunin d tmyawasin nna fssrnin ar zznzant afars nnsnt adɣaran awsnt ɣ tnflit tadamsant n tmnaḍt nnsnt. Macc imussutn lli ttuskirnin ɣ kṛaḍ wussan imaddudn n ulmuggar ad bahra istwhmman, ar ittawin tiṭ n ugdud.<small>(S Tɛṛabt) افتتاح فعاليات مهرجان حب الملوك في دورته الـ99. Mapecology. 13 Yunyu 2019. Ittuẓṛa ɣ 30 Maṛṣ 2023.

Ar yadda wass amzwaru n ulmuggar s ustay n tgllidt n ḥbb lmluk/urdlim, d tmsnayin nns, d snat tslatin; yat isawaln Taɛṛabt d yat isawaln Tamaziɣt, ibdu wis sin wussan s uḥarraf n isfḍawn, ilmma ɣ wis kṛaḍ wussan ar tlssa tgllidt n urdlim isni nns, ssutlnt as tmsnayin nns, tssudu yat tmssudut iṛẓmn ɣ iggi, ar tzzigiz ɣ uḥarraf.(S Tɛṛabt) بالصور: اختتام فعاليات مهرجان “حب الملوك” بالاستعراض التقليدي لموكب الملكة ووصيفاتها. Elhadat24. 30 Mayyu 2016. Ittuẓṛa ɣ 30 Maṛṣ 2023.

 Tagllidt n wafulki n urdlim 
vignette|alt=Aqqayn n urdlim/ḥbb lmluk|Aqqayn n ugmmu n urdlim/ḥbb lmluk
Zɣ tfadiwin lli d iqqan ad ilint ɣ tanna iran ad tdru ɣ umḥizwar n tgllidt n wafulki n urdlim, ad tg tamɣribiyt, ad yili wawtay nns gr 18 ar 26 n isggʷasn, ad dars ur ilin imukrisn n tɣdmt, ad ur tidrus tɣzi nns i 1 mitru d 65 ṣanṭim, ad ifalki uswir nns ɣ tussna tamatayt, ad tssn mnnawt tutlayin, ad tiẓḍiṛ i twuriwin tinamunin, d kra n tɣawsiwin yaḍnin(S Tɛṛabt) للراغبات في الترشح لمسابقة ملكة الجمال .. هاته هي الشروط و كيفية المشاركة؟. 12 Mayyu 2014. Ittuẓṛa ɣ 30 Maṛṣ 2023.

 Almuggar ɣ tfugliwin yaḍnin 
Idru unmuggar n urdlim ɣ mnnawt tfugliwin ɣ ugns n Lmɣrib ula bṛṛa nns:
 Tadrawt n unmuggar ɣ tmdint n Finyula ɣ Ṭalyan.
 Tadrawt n ulmuggar ɣ Ulmuggar n ṬanṬan.
 Tadrawt n ulmuggar ɣ Imaṛat Ccariqqa.

 Iwiz agldan f ulmuggar
Ar ittuskir ulmuggar ɣ ddu yiwiz n ugllid Muḥmmad Wis ṣḍiṣ zɣ usggʷas n 2010, aylli as ifkan yan usnal bahra idusn, issimɣur addur nns gr ugdud amɣribi d imallayn.(S tɛṛabt) مهرجان حب الملوك. Ittuẓṛa ɣ 30 Maṛṣ 2023.

 Asmil n ulmuggar ɣ yunisku 
S tuttra n tmawast n tdlsa nna iṣkan f usdaw nna tḥyyl tgrawt n Ṣfṛu d wamun amadan, tɣts tsqqimt immagln s uḥṭṭu n taysi tarkmamt ɣ tsutlt nns tis sat nna ittusɣimn ɣ tmaẓunt n Fṛanṣa, bariz, zɣ 3 ar 7 Yunyu ɣ usggʷas n 2012 ad tsmil Almuggar n urdlim ɣ tlgamt n Tmaddast n tmttin imunn i usgmi d tmassant d tdlsa (yunisku) nna iẓlin s taysi tadlsant tarkmamt n tffugna.(S Tɛṛabt) مستجدات المهرجان.  الموقع الرسمي لمهرجان حب الملوك. Ittuẓṛa ɣ 30 Maṛṣ 2023.

 Tussra n ulmuggar 
Ẓɣ mad inta ulmuggar n ḥbb lmluk ar bdda ittili kraygat asggʷas, ur jjun ibbiy amr kṛaḍ isggʷasn ad ggʷranin 2020, 2021 d 2022 s usrag n imukrisn isrtan gr igmamn n usqqim agrawan n Ṣfṛu d ubayyuṛ n kuṛuna.(S Tɛṛabt) مهرجان حب الملوك  يغيب عن صفرو للمرة الثالتة . Flach24. 14 Yunyu 2022. Ittuẓṛa ɣ 30 Maṛṣ 2023.

 Izdayn n bṛṛa 
Ansa amaddud n ulmuggar n urdlim

Ansa amaddud n tgrawt n Ṣfṛu

Ansa amddud n yunisku

Tamawast n tmallayt tamɣribit

Tamawast n tdlsa tamɣribit

 Tisaɣulin